als_Latn dik_Latn sag_Latn
Një tjetër sondazh u publikua dje me pompozitet në media. Madje ky sondazh i institutit italian “Piepoli” e thelloi edhe më shumë diferencën e fitores së PS-së se sa sondazhi i mëparshëm i IPR Marketing. Sipas sondazhit të djeshëm nga një kampion prej 800 të intervistuarish, PS fiton zgjedhjet parlamentare dhe siguron 69 deri në 73 mandate, PD do merrte 28-32% të votave ose 41-45 mandate në Kuvend dhe Lëvizja Socialiste për Integrim, në rang kombëtar sipas sondazhit ruan të njëjtat shifra si në 2013-ën me 9-13% të votave ose 14-18 deputetë në Kuvend.
Por pse po pompohen këto sondazhe me shifra kaq të thella te fitores së PS-së në 25 qershor? Pse po flitet që PS mund të arrijë të marrë deri në 73 mandate, kur vështirësitë që një parti të arrijë deri në 71 janë super të mëdha, dhe aq më tepër për PS-në që është partia kryesore e pushtetit dhe ka haqe për të larë me qytetarët në këto 4 vite?! Ende nuk dihet se fare fshihet pas këtyre sondazheve “fake”, por një mendje të shkon edhe tek një plan i parapërgatitur. Kur shanset për një plan blerjesh masive votash me përdorimin e mjeteve të pushtetit janë të mëdha, ndoshta PS kërkon t’i paraprijë një rezultati të blerë në 25 qershor duke pohuar: “Fitoren tonë e parashikuan edhe sondazhet. Nuk ka asgjë për tu habitur”.
Ndërkohë përtej këtij dyshimi, që nuk është aspak i paarsyeshëm, këto sondazhe janë thelbësisht “fake” në rezultatet që paraqesin. Rezultatet sipas të cilit partia fituese e zgjedhjeve del PS me një diferencë të thellë me PD-në dhe LSI-në, tregon nonsensin e përfundimeve. Sado e pëlqyeshme të jetë për qytetarët një parti politike, kur ajo vjen pas katër vitesh pushtet, ku të jemi të sinqertë nuk kanë munguar zullumet duke nisur nga kanabisi, kriminalizimi politikë e administratës apo edhe emigrimi në shifra rekord i shqiptarëve, ajo shënon rënie në elektorat. Nisur nga kjo, si mundet që PS e cila nuk përmbushi dot as dy ndër premtimet kryesore të saj të 2013-ës, për shëndetësi falas dhe hapjen e 300 mijë vendeve të reja të punës (të pranuara si dështime nga vetë socialistët në këtë fillim fushate) të mund të shënojë rritje në elektorat. Por më dyshuese në këtë aspekt duken rezultatet e PD-së, ku partia kryesore e opozitës, sipas sondazheve mbështet nga vetëm kaq pak njerëz për të ardhur në pushtet? Po ashtu edhe LSI-ja, një parti e cila në tre proceset e fundit zgjedhore ka pësuar dyfishim të rezultatit të saj, si mundet të qëndroka në vend në 25 qershor?!
als_Latn als_Latn als_Latn